钦定古今图书集成/明伦汇编/闺媛典/第193卷 > 刘绣越妻李氏
## 钦定古今图书集成/明伦汇编/闺媛典/第193卷 > 刘绣越妻李氏

按《江华县志》：“李氏，从化乡李守女。年十八归诸生刘
绣。越两岁生子锺杰，方两月，夫亡。翁早丧，姑怜其少，
欲夺其志，氏矢死不渝，以锺杰寄育母家。及七岁携
归，躬纺绩事姑，教杰读书，入庠序，孀居七十九年。县
令陈瑞产欲加旌表，李力辞而止。万历戊子，奉诏建
坊立碑以示劝。年九十九卒。”